Family Guy - Wikipedia, entziklopedia askea.

# Family Guy

### Wikipedia(e)tik

Family Guy Seth MacFarlanek 1999an FOXentzat sortu zuen komedia biziduna. Bitan seriea emititzeari utzi zioten, lehenengoa 2000an eta bigarrena 2002an, baina serie honen DVD ugari saldu ziren. Gainera, Cartoon Network telebista kateak helduentzako programazioa jarri zuen, beraz, FOXek, 2005ean berriz seriea emititzeari ekin zion.

## [aldatu] Pertsonaiak

### [aldatu] Pertsonai nagusiak

- Peter Lowenbrau Griffin Griffin familiaren aita da. Garagardoa eta telebista atsegin ditu. Lehen jostailu-lantegi batean egiten zuen lan, bere nagusia hil eta ondorioz, lantegia itxi zuten arte. Orain, garagardo-lantegi batean egiten du lan. Loisekin ezkonduta dago eta hiru seme-alaba ditu: Chris, Meg eta Stewie.

- Lois Pewterschmidt Griffin Peterren emaztea da. Rhode Islandeko aristokraziatik zetorren, baina aristokraziari uko egin zion Peterrekin ezkondu zenean. Etxekoandre ilegorri erakargarria da, leiala eta independentea, familia mantentzen du eta Peterren aitaren amorrua jasan behar baitu, Lois protestantea delako, bera, ordea katolikoa. Modelo izan zen, baita piano irakaslea ere. Tae Jitsu borroka-artea daki Peterrek familia osoaren aurrean berataz iseka egin zuen ezkero. Halaber, gaztaroan, Kiss musika taldeko taldekide baten neskalaguna izan zen.

- Megan Griffin, (Meg) seme-alabarik zaharrena eta neska den bakarra da. Ospetsu izatea da gehien desiratzen duena, baina ez du lortzen. Kapitulu batean, lagunak egin ahal izateko lesbiana zelaren itxurak egin zituen.

- Christopher Cross Griffin, (Chris) bigarren seme-alaba eta Meg baino gazteagoa da eta. Ile horaila du eta gainpisua du. Bere armairuaren barruan bizi den tximinoak izutzen du. Marraztea gustoko du, eta behin, New Yorken margolari ospetsua eta Kate Mossen mutilaguna izan zen. Hala eta guztiz ere, ez zaio ondo ematen neskekin hitz egitea.

- Stewart Gilligan Griffin, (Stewie) semerik gazteena da. Haurtxo bat den arren, oso azkarra da eta supergaitasun intelektuala du. Gerra eta txikizioekin zerikusirik dituzten gauzek erakartzen dute eta Stewieren helburuak bere ama hiltze eta mundua menderatzea dira. Inork, Brian Griffin ezezik, ez du Stewie ulertzen eta familiakoek uste dute umeen kontuak direla.

- Brian Griffin ez da txakur arrun bat. Familiako kide bat bezala hartzen dute, Austinen (Texas) jaio arren. Peter Griffinek adoptatu baitzuen kale-txakur bat besterik ez zenean. Txakur honek kultura maila handia du eta gizakiek bezalaxe hitz egiten, ibiltzen eta janzten da. Alkohola eta drogekin arazoak dituenez psikoanalistarenera jotzen du maiz.

### [aldatu] Beste pertsonai batzuk

- Cleveland Brown Peterren bizilagun beltza da eta lagunik onenetakoa da ere. Cleveland oso pertsona motela da, enkantegilea zenean totem batek jo zuelako buruan. Garagardoa atsegin du eta bere amaginarreba gorrotatzen du. On hutsa eta konformista da, eta nahiz eta bere emaztea Quagmirekin desleiala izan, honek Cleveland etxetik kanporatu zuen.

- Joe Swanson Peterren bizilagun minusbaliatua da eta lagunik onenetakoa da ere. Nahiz eta gurpil-aulkian egon, polizia-agentea izaten jarraitzen du. Steven Seagalen pelikulen zalea da. Bere emaztea, beti haurdun dago (haur berdinaz omen), eta honek munduko gizonik sexiena dela esaten dio.

- Glenwood Quagmire Peterren bizilagun likitsa da. Edozein emakumerekin egoteko prest dago. Gainera, ezin du Lois bere burutik kendu eta bere armairua Loisen argazkiez beterik du.

"http://eu.wikipedia.org../../../f/a/m/Family_Guy_f6a0.html"(e)tik eskuratuta

Kategoria: Family Guy

##### Views

- Artikulua
- Eztabaida
- Oraingo berrikuspena

##### Bilatu

##### Beste hizkuntzak

- العربية
- Български
- Dansk
- Deutsch
- English
- Español
- فارسی
- Suomi
- Français
- Galego
- עברית
- Magyar
- Bahasa Indonesia
- Italiano
- 日本語
- Lietuvių
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Simple English
- Shqip
- Српски / Srpski
- Svenska
- Türkçe
- ייִדיש
- 中文